bezkontaktný prístroj na podávanie distančnej elektroliečby
pri súčasných možnostiach fyzikálnej liečby výrazne chýbal bezkontaktný prístroj. dôvodom je jednak závažnosť ochorení, pri ktorých nie je možný priamy kontakt s pokožkou, jednak vek detí s výraznou bojazlivosťou a nemožnosťou fixácie na tele.
prístroj, ktorý sme zakúpili s finančnou podporu nadácie slovenskej sporiteľne je určený na podávanie distančnej elektroliečby a bude sa využívať v celej škále pohybových ochorení neurologického, ortopedického a traumatologického charakteru. vylúči sa priamy kontakt s pacientom. z určitej vzdialenosti prechádzajú liečebné prúdy aj cez tkaniny (napr. obväzy, šaty).
občianske združenie klub priateľov detskej nemocnice a nadácia tatra banka sa dohodli zrealizovať spoločný projekt pod názvom „“. napriek tomu, že hlavným cieľom a oblasťou pôsobenia nadácie tatra banka je podpora zvyšovania kvality vzdelávania, s cieľom pomôcť v oblasti zdravia a zdravotnej prevencie svojou účasťou podporili prostredníctvom grantového programu aj pacientov našej nemocnice.
v rámci tohto projektu boli z finančného príspevku nadácie tatra banky zakúpené 3 zvlhčovače vzduchu a 1 infúzna pumpa vo výške 39 tis. sk. infúzna pumpa bola ihneď umiestnila na ii. klinike pediatrickej anesteziológie a intenzívnej medicíny a zvlhčovače dostala rehabilitačná telocvičňa na fyziatricko-rehabilitačnom oddelení a pacienti v izbičkách na ii. detskej klinike – úsek batoliat a úsek kojencov. infúzna pumpa je prístroj slúžiaci na dávkovanie výživy pre pacientov v kritickom stave. je to striekačková pumpa, ktorá spoľahlivo pracuje s výstižným prívlastkom nezničiteľná. obsahuje multifunkčný displej, ktorý zobrazuje všetky potrebné informácie o dávkovaní, režime prístroja a alarmoch.
na chod a prevádzku jedného lôžka je potrebných minimálne 5 takýchto púmp. zvlhčovače vzduchu sú potrebné hlavne v letnom období a hlavne preto, že alergickým pacientom uľahčujú dýchanie a pobyt v izbách. toto zariadenie jednak zvlhčuje vzduch v suchej miestnosti, no má aj antimikrobiálnu účinnosť. prostredníctvom neho deti lepšie dýchajú, nakoľko vzduch je očistený od patogénnych mikróbov. budova nemocnice bola vystavaná v r. 1978 a k dnešnému dňu má skoro 30 rokov, takže tieto zariadenia sú vítané vo všetkých priestoroch.
za poskytnutý finančný dar, z ktorého boli zakúpené uvedené prístroje chceme poďakovať zástupcom nadácie tatra banky, tiež pani martine machavovej zamestnankyne tatra banky  a všetkým tým, ktorí sa na projekte podieľali.